text: [{"text_idx": "#000005", "text": "Jaartii tiyya osoo isiin xurii laguu irra jirtu itti dabalamee, maaltu narra jira gaafii jedhutu dhihaate. Yaa Gabricha Rabbii! Rabbiin Nabi Muhammadiin (SAW) akkana jedha \u201cHeeydii irraa sigaafatuuf jiranii, irraa fagaadhaa jedhiin\u201d Kanaaf jecha haraama dalagdee jirta."}, {"text_idx": "#000006", "text": "Tan duraa wanni sirra jiru towbaadha. Namni jaartii akkuma heeydiin itti dhufeen itti ida\u2019ame diinaaratu irra jira, kan heydii gara dhumaa irra osoo jirtu itti ida\u2019ame ammoo dirhamatu irra jira hadiisni jedhu ni jira. Garuu irra caaltuun waan san har\u2019a booda itti hin deebi\u2019u jedhanii sharxii toowbaa guutanii irraa fagaachuudha."}, {"text_idx": "#000007", "text": "Akkuma san atis gabrittiin Rabbii, yeroo heydiidhaa akka inni waswaas keessa hin galle if eeggannoo godhi. Dhalaan gariin heeydiin hogguu itti dhuftu fedhiin isaanii ni dabala. Gaafni isiin ifyaadattee if tottolchitus gaafuma sani. Haala kanaan jaarsi isii yoo hamtuu keessa gale sababaa itti taatee jirti jechuudha. Ammoo yoo inni sihii heeydii irra jirtu sitti ida\u2019amuu fedhe didi. Hamma dandeetteen ifirraa dhoorki malee, tole hin jedhin. Nabiin (SAW) Nama kamuu gamachiisuuf waan Rabbiin jibbu dalaguun dhoorkaadha jedhan."}, {"text_idx": "#000008", "text": "Allah\u2019n haadha warraa heeydii irra jirtutti ida\u2019amuu dhoorkee jira. Qur\u2019aanni dhimma kana irraa yoo dubbatu, heydiin mataan isaa azaa (waan miidhaa qabu) tahuu nuuf ibse."}, {"text_idx": "#000009", "text": "Rabbiin akkana jedha: \u201c(Yaa Muhammad) Heeydii irraa sigaafatuuf jiran. Suni (heydiin) azaadha. (Abbaan warraa jaartii isaa heeydii irra jirtutti makamuun waan miidhaa qabu), Kanaaf, dubartii heeydii irra jirtu irraa faagaadhaa, jedhiin\u201d [al-Baqarah 2:222]"}, {"text_idx": "#000010", "text": "Akkuma qur\u2019aanni ibse walqunnamtiin yeroo heeydii wanti dhoorkameef dhiiga qofaafii miti. Miidhaa hedduu waan qabuufi. Saayinsiinis yeroo heeydii walqunnamtii raawwachuun, infeekshinii dabaltee rakkoolee biroo heddu kan fidu tahuu mirkaneessee jira."}, {"text_idx": "#000011", "text": "Muslimni wanta hunda dura ajaja Rabbii isaa fudhachuu qaba. Maaltu gabricha isaatiif toltuu qaba, maaltu ammoo miidha qaba kan jedhu Rabbiin ni beeka. Eega irraa fagaadhaa jedhee nu ajajee gaaffii tokkoon maletti irraa fagaatuu qabna."}, {"text_idx": "#000015", "text": "Saayinsiin fayyaa dhimma kanarraa maal jedha?"}, {"text_idx": "#000016", "text": "Dubartiin xurii laguu (heeydii) irra jirtu, yeroo biroo caalatti infeekshiiniiwwan walqunnamtii saalaatiin daddaabraniif salphatti saaxilamuu malti. Sababni kanaatis dhangala\u2019aawwan qaama hormaata dubartii keessaa bahan, baakteeriyaa fi vaayirasiiwwan gara garaatiif carraan haala mijaawaa uumuudhaa ni bal\u2019ata. Dabalataanis qaamni hormaataatis kan duraa irra hamma tokko waan banamuuf, vaayirasiin humna xiqqaa qabus salphatti gara qaama isii seenuu danda\u2019a."}, {"text_idx": "#000017", "text": "Akka waliigalaatti yeroo xuriin laguu hin jirretti, dhangala\u2019aan qaama saala dubartii gama balbalaa keessa jiru asiidawaa yoo tahu, kunis PH 3.8-4.5 jidduu tura. Haalli kun qaamni saalaa dubartii ofumaa isaatii vaayirasii fi baakteeriyaa ofirraa ittisuun, qulqullina isaa akka eeggatu gargaara. Haata\u2019u malee yeroo heeydii PH\u2019n dhiiga laguu haalaan ol ka\u2019ee PH 7-8 waan gahuuf, kunis humni asiidii qaama hormaataa keessa jiru akka hir\u2019atu godha. Hammi asiidii hir\u2019achuun ammoo; fangasiifi baakteeriyaan garagraa kanneen infekshiiniidhaaf nama saaxilan, rakkoo malee salphatti akka wal horan gargaara. Sababaa kanaaf jecha dubartiin yeroo kanatti wal-qunnamtii saalaa raawwatte, carraan isiin infeekshiinaaf saaxilamuuf qabdu ol aanaadha. Infeekshiiniin qaama isii keessa jirus salphamatti gama abbaa warraa isii dabruu dandaya. Kan abbaa warraa isiitis haala salphaan gama isii dabra."}, {"text_idx": "#000025", "text": "(Yeroo xurii laguu wal qunnamtii saalaa godhuun dhoorgaadha. Rabbitu Qur\u2019aana isaatiin dhoorge. Waan Rabbiin irraa dhoorge maaliif jedhanii gaafatuun hin barbaachisu. Eega ajaja Rabbii tahee dhiisuun dirqama. Namni dhimma akkanaa irratti maaliif jedhee gaafataa oolu, ragaa qabatamaa isa amansiisu barbaadutti jira. Ragaa san ammoo gama qorannoo saayinsiitiin mirkaneeffachuu barbaaduutu mala. Saayinsiin waan tokko har\u2019a gaariidha jedhee, boru ammoo qorannoo biroo booda hamaadha jechuu dandaya. Saayinsiin waan ilmi namaa qoratee bira gahe. Dogongoruu dandaya. Yeroo booda jijjiiramuus dandaya. Kanaafuu ragaa qabatamaa saayinsii barbaaduuf if cinquun hin barbaachisu. Waan Rabbiin irraa dhoorke irrumaa dhoorkamutu barbaachisa. Ajaja isaa fudhatanii irraa dhoorkamuun ajrii namaaf argamsiisa. Ajaja isaa didanii waan inni irraa dhoorke dalaguun ammoo qixaaxa isaa namatti buusa."}, {"text_idx": "#000026", "text": "October 21, 2022 at 9:35 pmAs wr wb gaafin kiyya waa\u2019ee janaazaa ilaallata.\nJanaazaa dhiiraa irratti wayta dua\u2019ii kadhatan wa zowjan keyran min zajihaa jedhan kan dubartii hoo bakka sanitti maal jedhan?\nOctober 21, 2022 at 9:32 pmAs wr wb gaafin kiyya waa\u2019ee janaazaa ilaallata.\nJanaazaa dhiiraa irratti wayta dua\u2019ii kadhatan wa zowjan keyran min zajihaa jedhan kan dubartii hoo bakka sanitti maal jedhan?"}, {"text_idx": "#000027", "text": "As wr wb gaafin kiyya waa\u2019ee janaazaa ilaallata.\nJanaazaa dhiiraa irratti wayta dua\u2019ii kadhatan wa zowjan keyran min zajihaa jedhan kan dubartii hoo bakka sanitti maal jedhan?"}, {"text_idx": "#000029", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]